**Biopsi ry:n hallituksen kokous 19/2020**

**Zoom, 12.11.2020 kello 18.00**

**Läsnä**: Lauri Ryyppö, Noora Salokorpi, Antti Kiviaho, Frans Ek, Henna Urhonen, Iida Salonen, Iina Koivisto, Ella Lampela, Lyydia Saari, Sini Saarimaa, ~~Kaisla Walls~~

**Lisäksi**: Rosa Karvonen, Antti Vinkanharju, Rosa Korhonen, Lotta Isosaari

Pöytäkirja

1. **Kokouksen avaus**

Kokous avattiin ajassa 18:03.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
   1. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Iina Koivisto ja Sini Saarimaa.

1. **Esityslistan hyväksyminen työjärjestykseksi**

Esityslista hyväksyttiin työjärjestykseksi sellaisenaan.

1. **Ilmoitusasiat**

Tenttiarkistoon on tullut jonkin verran uusia tenttejä.

1. **Raha-asiat**
   1. **Varallisuus**

17 724,08 euroa on tilillä.

* 1. **Sähköisesti hyväksytyt**

Ei ole.

* 1. **Hyväksyttävät**

Seuraava maksu hyväksyttiin maksettaviksi:

* + 1. Visapros Oy - Vujujen lahjapusseja 33,70 €
  1. **Korvattavat**

Seuraavat maksut hyväksyttiin maksettavaksi:

* + 1. Antti Kiviaho – Vujukuluja, juotavaa ja syötävää 17,94 € + 383,15 €+ 188,34 €
    2. Oskari Kulta – Yritystiimin taulu kerhikselle 34,00 € + 29,90 €
    3. Lotta Isosaari – Kerhiskahveja 19,94 €
    4. Lyydia Saari – Vujukuluja, alkoholittomien juotavaa 20,26 €

1. **Tapahtumat**
   1. **Menneet**
      1. **School-kahvit 12.11.**

School-kahvit meni ihan hyvin. Monet juttelivat tapahtumassa, kun aiheisiin oli jotakin sanottavaa. Aiheina oli esimerkiksi tutkinto-ohjelman vastaavan vaihtumisen aiheuttamat muutokset opiskelijoille, josta todettiin, että suuria muutoksia ei silti ole luvassa. Seuraavaksi haetaan uudet ja omat tutkinto-ohjelmavastaavat sekä meille että Bionereille.

Yliopiston stipendit jaetaan myös ensi vuonna.

Sisussa on ollut ongelmia. Opiskelijoiden tulisi osallistua HOPS-tapahtumiin, jotta ongelmia voidaan käydä läpi.

Jos opiskelija haluaa reagointia viesteihin Sisussa, täytyy laittaa sähköpostia aiheesta.

Korvaavuuspäätöksistä tulee laittaa myös Aallokselle viestiä, jotta asia saadaan eteenpäin. Opintokokonaisuuksien hyväksymisessä on sama tilanne.

Yliopistolla on pyrkimys, että sähköposteja lähetettäisiin asiointisähköposteihin.

Maisterien opinto-oikeusongelmat eivät ole vieläkään selvinneet, mutta tätä selvitellään.

Opettajat suosittelevat luennoille paikalle saapumista myös etänä, sillä se helpottaa luentojen pitämistä.

Opiskelijoiden jaksamisesta puhuttiin myös.

Opettajat eivät voi lähettää muistutusta kurssipalautteeseen vastaamisesta, vaan Sisu tekee tämän automaattisesti. Opiskelijoita pyritään kannustamaan vastaamaan palautteisiin, jotta saadaan realistisia palautteita.

Henna kiitti Kallioniemeä Biopsin puolesta.

Granberg, Valjakka, Kesseli, Aallos, Kallioniemi ja muita opetushenkilöstä oli paikalla.

Luentojen nauhoittamisesta myös koronan jälkeen keskusteltiin. Tämä kuitenkin jakoi mielipiteitä.

Uudet School-kahvit pidetään luultavasti keväällä.

* + 1. **TREY-Tiedekunta-Järjestöt-tapaaminen**

Tapaamisessa oli paikalla Lauri ja Iida. TREY:ltä oli paikalla Ella Meriläinen ja Tiia Virtanen, lisäksi tiedekunnalta Visakorpi, Kallioniemi ja Pietilä. Lisäksi paikalla oli Bionerin ja TLK:n puheenjohtajat ja kopo-vastaavat.

Tapaamisessa puhuttiin muun muassa Kallioniemen lähdöstä, OPS-muutoksista ja koulutusasiantuntijan palkkaamisesta. Tämä on ilmeisesti Riitta Aallos. Tällä ei kuitenkaan pitäisi olla vaikutusta opiskelijoille.

Opintoneuvojasta kyseltiin, ja ilmeisesti jokin koulutuksen ja opiskelujen budjetti tulee tilanteessa vastaan. Meiltä olisi löytynyt ehdokas, joten hänelle täytyy ilmoittaa asiasta. Ilmeisesti myös Bionerin opintoneuvojan työsopimus on loppumassa, joten ei ole tietoa heidänkään jatkosta.

Kallioniemi nosti esille tasa-arvokysymyksen, kuinka meillä ei ole opintoneuvojaa, mutta muilla on. Tälle täytyy tehdä jotain, sillä Biopsit tarvitsevat myös apua.

Opiskelijoiden mielenterveydestä myös keskusteltiin. TREY oli teettänyt aiheesta kyselyn. Biopsi teettää myös oman jaksamiskyselyn jäsenilleen.

Palautteiden pakollisuudesta oli myös puhetta.

* 1. **Tulevat**
     1. **Fuksikyykkä 16.11.**

Ensi maanantaina olisi tarkoitus opettaa fukseille kyykkää. Uutta kyykkäsettiä ei käytetä soralla, vaan otetaan Biopsin vanhat setit käyttöön. Iina kyselee lisäksi TLK:lta kyykkäsettiä lainaan. Lisäksi voitaisiin kysellä TREY:ltä settiä lainaan.

Paikkana on Sorsapuistossa koriskentän vieressä oleva hiekka-alue.

* + 1. **Iltalenkki 17.11.**

Henna suunnitteli, että erityisesti vasta Tampereelle muuttaneet maisterifuksit pääsisivät tutustumaan muihin iltalenkillä.

Ajatuksena oli kiertää Kaupissa jokin lenkki, esimerkiksi kuntokolmonen. Tapahtuma on avoin kaikille Biopseille.

Avantouintia oli myös kyselty tapahtuman päätteeksi, mutta tämä herättää mielipiteitä koronan takia. Avantouintia ei mainosteta jäsenistölle tämän vuoksi.

* + 1. **Vujut 21.11.**

Vujutiimi on hoitanut tapahtumaa. Tänään tiimi on tehnyt vujupaketit valmiiksi, ja Antti esittelee paketin. Mukana on kaksi mietoa juomaa, väkevä juoma, popkornia, pähkinää, paperimaski, haalarimerkki ja yritysten mainoksia.

Vujupaketit noudetaan kerhikseltä ensi viikolla.

Viereen laitetaan myös jotain Latten tavaraa, jota hakijat voivat halutessaan ottaa niitäkin mukaan. Antti Vinkanharju käy katsomassa tavaroiden määrän.

* + 1. **Tramppaparkki 23.11.**

Tramppaparkista on varattu 23.11. klo 18–19 vuoro Biopsilaisille. Ilmoittautuminen on tällä viikolla, jonka jälkeen Lyydia ilmoittaa osallistujamäärän paikalle. Kyselyyn alustavasta ajankohdasta vastasi 21 henkilöä.

Biopsi sponsoroi 4 euroa per henkilö, jolloin yhdelle hengelle jää maksettavaa tapahtumasta 10 euroa. Maksu hoidetaan yhdessä, laskulla jos mahdollista, ja jäseniltä kerätään rahat jälkikäteen.

* + 1. **BBB**

Tilaksi varattiin Soutupaviljonki, ja Wanha Posti peruttiin. Tapahtuman suunnittelu on kesken, ja tapahtumatiimi keskustelee tapahtumasta ensi viikon maanantaina. Ruokien ja juomien kohtalo on vielä epäselvä. Palataan asiaan lähempänä uudelleen. Annetaan fukseille kuitenkin ohje leipoa, ja mainitaan koronan uhasta ja mahdollisuudesta leipomisen perumisesta. Iina laittaa fukseille viestiä.

Tapahtumavastaavat laittavat alkuviikosta mainostusta ja ilmoittautumisen tapahtumasta.

Laitetaan tapahtumaan myös mahdollisuus osallistua etänä.

1. **Latten esittäytyminen**

Latten syyskokous on tulossa, ja siellä valitaan uusi hallitus. Pyrkimyksenä on tehdä toiminnasta opiskelijaläheisempää. Mukana on myös Biopsin Loimu-yhteyshenkilö Lotta.

Toive olisi saada toimintaan mukaan lisää henkilöitä.

Ajatuksena on ollut, että voisiko Biopsin yrityssuhdevastaavasta tulla myös Biopsin Loimu-vastaava. Tällöin yhteys olisi aina varmistettu. Mahdollisuus olisi myös liittää tämä vastaavuus tapahtumavastaavalle tai -toimarille. Ei ohjata tehtävää tietylle henkilölle, mutta pidetään huoli, että joku hoitaa tehtävän.

Rosa laittaa Laurille sähköpostiin sopimuksen aiheesta. Kohta lisättäisiin sitten ensi vuoden sopimukseen.

1. **Hallitushaku 2021**

Bionerilla hallitukseen haetaan erillisillä hakemuksilla jo aikaisemmin. Biopsillakin voitaisiin ottaa käyttöön esimerkiksi Google Forms -lomake, jonka hallitukseen haluavat täyttäisivät. Tämä helpottaisi varautumista esimerkiksi äänestyksiin.

Henna ja Lauri tekevät kyselyn jäsenille.

1. **Hyvinvointikysely**

Oli puhetta aiemmin jaksamiskyselystä, ja Henna oli jo aiemmin ajatellut kyselyä jäsenistölle siitä, millaisia hyvinvointitapahtumia jäsenistö haluaisi. Nämä kaksi kyselyä voitaisiin yhdistää. Henna ja Iida tekevät kyselyn yhdessä.

1. **Sponssitaulu**

Sponssitaulu on ilmestynyt kerhikselle. Seuraavaksi taulu pitäisi saada seinälle. Ilmeisesti kerhikselle ei saa itse naulata, mutta sellaista saa ilmeisesti yliopiston puolesta hoidettua. Frans käy kyselemässä vahtimestareilta naulaajasta. Kysytään lisäksi naulausmahdollisuutta Biopsin logo -tauluun. Sponssitaulu laitetaan ilmoitustaulun päälle, ja muut taulut niiden alkuperäiselle paikalle.

1. **META**

Iina alkoi miettiä fuksien puolesta, että maksavatko esimerkiksi tykki ja valkokangas lisää. Ella selvittää asian.

Rosa ostaa tauluteippejä ja muoviliimaa kerhikselle.

Simapullot pitäisi pestä ja laittaa jonnekin säilytykseen. Vaihtoehtona säilytyspaikalle on Arvolla oleva bioteknologian kaappi.

Maisterivaiheen palautekyselyä ei ole tehty, ja asiasta ei ole ollut suunnitteluryhmissä puhetta.

Lauri aloittaa tiedekuntaneuvostossa ensi vuonna.

1. **Seuraavan kokouksen ajankohta**

Lauri tai Henna doodlaa seuraavan kokouksen ajankohdan viikolle 48.

1. **Kokouksen päätös**

Puheenjohtaja päätti kokouksen kellon ollessa ajassa 19:59.

**Allekirjoitukset**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lauri Ryyppö – Puheenjohtaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Noora Salokorpi – Sihteeri**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Iina Koivisto – Pöytäkirjantarkastaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Sini Saarimaa – Pöytäkirjantarkastaja**